text: Venstre bløder i flere kommuner
  21 november 2017 kl. 21.42
  I Billund, Varde og Vejen kommuner går Venstre tilbage. 
  Alle stemmer er talt i Billund, Varde og Vejen og her er den klare tendens, at Venstre taber pladser i byrådet. Alle kommuner har en Venstre-borgmester, og de fleste stemmer går da også til partiet, men stemmerne viser nu, at partiet går tilbage i alle tre kommuner.
  I Billund er stemmerne talt op og her har Venstre fået 5.376 stemmer – det er en tilbagegang på 10 procent.
  Endnu værre står det til i Varde Kommune. Her har Venstre godt nok fået flest stemmer af alle partier, men de kan notere sig en tilbagegang på mere end 13 procent.
  Også i Vejen kan Venstre notere sig en tilbagegang. Her er tilbagegangen på 8,4 procent.
  